CELEX: 32012D0276
Language: ro
Date: 2012-05-10 00:00:00
Title: 2012/276/UE: Decizia de punere în aplicare a Comisiei din 10 mai 2012 privind contribuția financiară a Uniunii Europene la programele naționale din 2012 a zece state membre (Belgia, Bulgaria, Danemarca, Estonia, Italia, Cipru, Letonia, România, Slovenia și Finlanda) pentru colectarea, gestionarea și utilizarea datelor în sectorul pescuitului [notificată cu numărul C(2012) 3024]

24.5.2012   
            
            
               RO
            
            
               Jurnalul Oficial al Uniunii Europene
            
            
               L 134/27
            
         DECIZIA DE PUNERE ÎN APLICARE A COMISIEI
   din 10 mai 2012
   privind contribuția financiară a Uniunii Europene la programele naționale din 2012 a zece state membre (Belgia, Bulgaria, Danemarca, Estonia, Italia, Cipru, Letonia, România, Slovenia și Finlanda) pentru colectarea, gestionarea și utilizarea datelor în sectorul pescuitului
   [notificată cu numărul C(2012) 3024]
   (Numai textele în limbile bulgară, daneză, estonă, finlandeză, franceză, greacă, italiană, letonă, neerlandeză, română, slovenă și suedeză sunt autentice)
   (2012/276/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (1), în special articolul 24 alineatul (1),
   întrucât:
   
               (1)
            
            
               Regulamentul (CE) nr. 861/2006 stabilește condițiile în care statele membre pot beneficia de o contribuție din partea Uniunii Europene pentru cheltuielile suportate în cadrul programelor lor naționale de colectare și gestionare a datelor.
            
         
               (2)
            
            
               Aceste programe trebuie elaborate în conformitate cu Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului (2) și cu Regulamentul (CE) nr. 665/2008 al Comisiei din 14 iunie 2008 de stabilire a normelor detaliate de aplicare a Regulamentului (CE) nr. 199/2008 al Consiliului privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului (3).
            
         
               (3)
            
            
               Belgia, Bulgaria, Danemarca, Estonia, Italia, Cipru, Letonia, România, Slovenia și Finlanda au prezentat programele naționale pentru 2011-2013 conform dispozițiilor articolului 4 alineatele (4) și (5) din Regulamentul (CE) nr. 199/2008. Programele respective au fost aprobate în 2011 în conformitate cu articolul 6 alineatul (3) din Regulamentul (CE) nr. 199/2008.
            
         
               (4)
            
            
               Statele membre menționate au prezentat previziuni bugetare anuale pentru anul 2012, în conformitate cu articolul 2 din Regulamentul (CE) nr. 1078/2008 al Comisiei din 3 noiembrie 2008 de stabilire a normelor de punere în aplicare a Regulamentului (CE) nr. 861/2006 al Consiliului, cu privire la cheltuielile suportate de statele membre pentru colectarea și gestionarea datelor de bază privind pescuitul (4). Comisia a evaluat previziunile bugetare anuale ale statelor membre, conform dispozițiilor articolului 4 din Regulamentul (CE) nr. 1078/2008, ținând seama de programele naționale aprobate.
            
         
               (5)
            
            
               În conformitate cu articolul 5 din Regulamentul (CE) nr. 1078/2008, Comisia aprobă previziunile bugetare anuale și stabilește contribuția financiară anuală a Uniunii pentru fiecare program național în conformitate cu procedura prevăzută la articolul 24 din Regulamentul (CE) nr. 861/2006 și în temeiul rezultatelor evaluării previziunilor bugetare anuale menționate la articolul 4 din Regulamentul (CE) nr. 1078/2008.
            
         
               (6)
            
            
               Articolul 24 alineatul (3) litera (b) din Regulamentul (CE) nr. 861/2006 prevede că rata contribuției financiare se stabilește printr-o decizie a Comisiei. Articolul 16 din același regulament prevede că măsurile financiare ale Uniunii în domeniul colectării datelor de bază nu trebuie să depășească 50 % din costurile suportate de statele membre pentru realizarea programului de colectare, gestionare și utilizare a datelor din sectorul pescuitului.
            
         
               (7)
            
            
               Prezenta decizie constituie decizia de finanțare în sensul articolului 75 alineatul (2) din Regulamentul (CE, Euratom) nr. 1605/2002 din 25 iunie 2002 privind regulamentul financiar aplicabil bugetului general al Comunităților Europene (5).
            
         
               (8)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Cuantumurile globale maxime ale contribuției financiare a Uniunii care se acordă în 2012 fiecărui stat membru pentru colectarea, gestionarea și utilizarea datelor din sectorul pescuitului și rata contribuției financiare a Uniunii sunt stabilite în anexă.
   Articolul 2
   Prezenta decizie se adresează Regatului Belgiei, Republicii Bulgaria, Regatului Danemarcei, Republicii Estonia, Republicii Italiene, Republicii Cipru, Republicii Letonia, României, Republicii Slovenia și Republicii Finlanda.
   
      Adoptată la Bruxelles, 10 mai 2012.
      
         
            Pentru Comisie
         
         Maria DAMANAKI
         
            Membru al Comisiei
         
      
   
   
      (1)  JO L 160, 14.6.2006, p. 1.
   
      (2)  JO L 60, 5.3.2008, p. 1.
   
      (3)  JO L 186, 15.7.2008, p. 3.
   
      (4)  JO L 295, 4.11.2008, p. 24.
   
      (5)  JO L 248, 16.9.2002, p. 1.
   
      ANEXĂ
      
         PROGRAMELE NAȚIONALE 2011-2013
      
      
         CHELTUIELILE ELIGIBILE ȘI CUANTUMUL MAXIM AL CONTRIBUȚIEI DIN PARTEA UNIUNII PENTRU 2012
      
      
                  (în EUR)
               
            
                  Stat membru
               
               
                  Cheltuielile eligibile
               
               
                  Cuantumul maxim al contribuției din partea Uniunii
                  (Rată de 50 %)
               
            
                  Belgia
               
               
                  2 108 145,00
               
               
                  1 054 072,50
               
            
                  Bulgaria
               
               
                  199 740,00
               
               
                  99 870,00
               
            
                  Danemarca
               
               
                  6 440 240,00
               
               
                  3 220 120,00
               
            
                  Estonia
               
               
                  566 084,00
               
               
                  283 042,00
               
            
                  Italia
               
               
                  7 859 576,00
               
               
                  3 929 788,00
               
            
                  Cipru
               
               
                  395 709,00
               
               
                  197 854,50
               
            
                  Letonia
               
               
                  337 444,00
               
               
                  168 722,00
               
            
                  România
               
               
                  507 906,00
               
               
                  253 953,00
               
            
                  Slovenia
               
               
                  180 783,00
               
               
                  90 391,50
               
            
                  Finlanda
               
               
                  1 761 072,00
               
               
                  880 536,00
               
            
                  Total
               
               
                  20 356 699,00
               
               
                  10 178 349,50